Laura Roslin
<s>Laura Roslin je izmišljeni lik predsjednice Dvanaest Kolonija, koji predstavlja jednog od protagonista nove verzije TV-serije Battlestar Galactica, a koju je glumila Mary McDonnell.</s>

<s>Fiktivna biografija</s>

<s>Laura Roslin je rodom sa Caprice.</s><s>Majka joj je bila učiteljica, te je Laura krenula njenim stopama.</s><s>Majka Laure Roslin je umrla od raka dojke, a ostatak porodice - otac i dvije sestre, od kojih je jedna bila trudna - su poginuli u prometnoj nesreći.</s><s>Roslin je ta tragedija teško pogodila, te se neko vrijeme pomakla iz društva.</s><s>Nakon sastanka naslijepo sa svojim bivšim učenikom, Roslin je odlučila prihvatiti raniju ponudu da se priključi predsjedničkoj kampanji svog prijatelja Richarda Adara, gradonačelnika Caprica Cityja.</s><s>Nakon njegove pobjede, postaje ministrica obrazovanja u njegovoj administraciji.</s><s>Njen odnos sa Adarom, koji uključuje preljubničku vezu, se pokvari pred kraj Adarovog mandata, prije svega zbog predsjednikove sklonosti za nasilno rješavanje sukoba sa nastavnicimka u štrajku.</s>

<s>Na samom početku serije Lauri Roslin je dijagnosticiran rak dojke, i to neposredno prije nego što u pratnji svog mladog pomoćnika Billyja Keikeye odlazi na ceremoniju prestanka službe svemirske krstarice Galactica.</s><s>Tamo je zatiče iznenadni sajlonski napad, a nakon što specijalni signal da obavijest da su predsjednik Adar i svi drugi članovi kolonijalne vlade mrtvi, polaže zakletvu kao nova predsjednica Dvanaest Kolonija.</s>

<s>Roslin se kao civilni vođa izbjegličke flote počinje sukobljavati sa komandantom Adamom koji vojničke ciljeve pretpostavlja dobrobiti civila.</s><s>Nakon pobune koju je izazvao osuđeni militant Tom Zarek, Roslin odlučuje ponovno uspostaviti Kvorum Dvanaest.</s><s>Smatrajući Zareka, koji je izgradio reputaciju vođe opozicije i stvorio mrežu tajnih pomagača u floti, opasnošću, odlučuje kao svog potpredsjednika imenovati Gaiusa Baltara.</s><s>Sukobi sa Adamom eskaliraju, i to do te mjere da Adama izvede puč, a Roslin pritvor izbjegne samo zahvaljujući Zareku.</s>

<s>Nakon što je njen položaj potpuno uspostavljen, dolazi do novog sukoba, ovog puta s Gaiusom Baltarom koji je izazove kao protivkandidat na novim izborima.</s><s>U savezu sa pukovnikom Tighom i svojom novom pomoćnicom Tory Foster Roslin lažira izbore, ali je na kraju prevara razotkrivena i Baltar postaje novi predsjednik.</s><s>Baltar naređuje da se naseli Nova Caprica.</s><s>Roslin tamo preuzima svoj stari posao učiteljice.</s><s>Tokom sajlonske okupacije se nađe na popisu za likvidaciju, ali je u posljednji trenutak spašena.</s><s>Nakon evakuacije sa Nove Caprice Roslin ponovno preuzima dužnost predsjednice.</s>

<s>Roslinino zdravstveno stanje se nastavlja pogoršavati, uz istovremeni početak ljubavne veze sa komandantom Adamom, prema kome je, usprkos političkih razloga, počela osjećati izuzetnu bliskost.</s><s>Roslin počinje imati vizije koje će na kraju dovesti do dramatičnog završnog okršaja sa Sajloncima.</s><s>Roslin umire nedugo nakon dolaska na Zemlju, a Romo Lampkin preuzima mjesto de facto predsjednika Dvanaest Kolonija.</s>

<s>Pozadina 
Laura Roslin nije imala neposredni ekvivalent u originalnoj seriji.</s><s>Najbliže tome je bila Siress Tinia (čiji je lik tumačila Ina Balin), civilna predstavnica Kvoruma Dvanaest u izbjegličkoj floti.</s>

<s>Postoje pretpostavke da je Laura Roslin dobila ime po dvije Prve dame u vrijeme dviju Battlestar Galactica - Laure Bush (2003) i Rosalynn Carter (1978).</s>

<s>Vanjske veze</s>

<s>Likovi iz serije Battlestar Galactica (2004)
Fiktivni političari
Fiktivni profesori</s>

